RO
23.5.2022
Jurnalul Oficial al Uniunii Europene
C 207/25
Hotărârea Tribunalului din 30 martie 2022 – Air Canada/Comisia (Cauza T-326/17) (1) [„Concurență – Înțelegeri – Piața transportului aerian de mărfuri – Decizie prin care se constată o încălcare a articolului 101 TFUE, a articolului 53 din Acordul privind SEE și a articolului 8 din Acordul dintre Comunitate și Elveția privind transportul aerian – Coordonarea unor elemente ale prețului serviciilor de transport aerian de mărfuri (suprataxa de carburant, suprataxa pentru securitate, plata unui comision pe suprataxe) – Schimb de informații – Competența teritorială a Comisiei – Dreptul la apărare – Lipsa unei noi comunicări privind obiecțiunile – Încălcare unică și continuă – Retragerea cererii de clemență – Competență de fond”] (2022/C 207/33) Limba de procedură: engleza Părțile Reclamantă: Air Canada (Saint-Laurent, Quebec, Canada) (reprezentanți: T. Soames, I.-Z.
Prodromou-Stamoudi, avocați, și J. Joshua, barrister) Pârâtă: Comisia Europeană (reprezentanți: A. Dawes și H. Leupold, agenți, asistați de G. Peretz, QC)
Obiectul Cerere întemeiată pe articolul 263 TFUE prin care se solicită anularea Deciziei C(2017) 1742 final a Comisiei din 17 martie 2017 referitoare la o procedură inițiată în temeiul articolului 101 TFUE, al articolului 53 din Acordul privind SEE și al articolului 8 din Acordul dintre Comunitatea Europeană și Confederația Elvețiană privind transportul aerian (cazul AT.39258 – Transport aerian de mărfuri), în măsura în care privește reclamanta și, cu titlu subsidiar, suprimarea amenzii sau reducerea cuantumului său.
Dispozitivul 1) Anulează articolul 1 alineatul (1) litera (a), alineatul (2) litera (a), alineatul (3) litera (a) și alineatul (4) litera (a) din Decizia C(2017) 1742 final a Comisiei din 17 martie 2017 referitoare la o procedură inițiată în temeiul articolului 101 TFUE, al articolului 53 din Acordul privind SEE și al articolului 8 din Acordul dintre Comunitatea Europeană și Confederația Elvețiană privind transportul aerian (cazul AT.39258 – Transport aerian de mărfuri), în măsura în care reține participarea Air Canada la componenta încălcării unice și continue legată de refuzul de plată a unor comisioane pe suprataxe.
2) Cuantumul amenzii aplicate Air Canada la articolul 3 litera (a) din Decizia C(2017) 1742 final este stabilit la 17 952 000 de euro.
3) Respinge în rest acțiunea.
4) Comisia Europeană suportă propriile cheltuieli de judecată, precum și o treime din cheltuielile sale de judecată ale Air Canada.
5) Air Canada suportă două treimi din propriile cheltuieli de judecată.
(1)
JO C 239, 24.7.2017.